Komission asetus (EY) N:o 1231/2001, annettu 22 päivänä kesäkuuta 2001, neuvoston asetuksen (EY) N:o 1493/1999 30 artiklassa tarkoitetun erityisen tislaustoimenpiteen aloittamisesta Espanjassa pöytäviinien osalta annetun asetuksen (EY) N:o 786/2001 muuttamisesta



Virallinen lehti nro L 168 , 23/06/2001 s. 0008 - 0008



Komission asetus (EY) N:o 1231/2001, annettu 22 päivänä kesäkuuta 2001, neuvoston asetuksen (EY) N:o 1493/1999 30 artiklassa tarkoitetun erityisen tislaustoimenpiteen aloittamisesta Espanjassa pöytäviinien osalta annetun asetuksen (EY) N:o 786/2001 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon viinin yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1493/1999(1), sellaisena kuin se on viimeksi muutettuna asetuksella (EY) N:o 2826/2000(2), ja erityisesti sen 30 ja 33 artiklan, sekä katsoo seuraavaa: (1) Asetuksella (EY) N:o 786/2001(3) aloitetaan asetuksen (EY) N:o 1493/1999 30 artiklassa tarkoitettu erityinen tislaustoimenpide, joka koskee enintään 2,6:ta miljoonaa hehtolitraa pöytäviinejä Espanjassa. (2) Kyseisen asetuksen 6 artiklassa säädetään saadun alkoholin toimittamisesta interventioelimelle vasta 16 päivästä lokakuuta 2001 alkaen. Kyseisessä artiklassa ei myöskään säädetä enää tislaajan mahdollisuudesta saada ennakkomaksua toimitettavan alkoholin hinnasta. Saadun kokemuksen ja talousarviossa käytettävissä olevien varojen perusteella on syytä ottaa uudelleen käyttöön tislaajan mahdollisuus saada ennakkoa ja peruuttaa rajoitus, joka koskee alkoholin toimittamista interventioelimelle vasta 16 päivästä lokakuuta alkaen. Tämän vuoksi on tarpeen ottaa uudelleen käyttöön kyseistä Espanjaa koskevaa asetusta aiemmissa tislauksen aloittamisasetuksissa olevat asiaa koskevat säännökset. (3) Kyseisiä asetuksen muutoksia on sovellettava 15 päivästä kesäkuuta 2001 alkaen, jolloin tislaussopimukset hyväksytään ja tislaustoimet voidaan aloittaa. (4) Tässä asetuksessa säädetyt toimenpiteet ovat viinin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 786/2001 seuraavasti: 1) Korvataan 2 artiklan luetelmakohta luetelmakohdilla seuraavasti: "- 6 artiklan 2 kohdassa tarkoitettuun interventioelimen maksamaan hintaan 62 artiklan 5 kohdan säännöksiä. - 6 artiklan 2 kohdassa tarkoitettuun ennakkoon 66 ja 67 artiklan säännöksiä." 2) Lisätään 4 artiklan 3 kohtaan virke seuraavasti: "Tuotettu alkoholi on toimitettava interventioelimelle viimeistään 31 päivänä joulukuuta 2001." 3) Poistetaan 6 artiklan 1 kohdan viimeinen virke. 4) Lisätään 6 artiklan 2 kohtaan virke seuraavasti: "Tislaaja voi saada kyseisestä määrästä ennakon, joka on 0,931 euroa tilavuusprosentilta hehtolitraa kohden. Tällöin tosiasiallisesti maksettavasta hinnasta vähennetään ennakon määrä." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 15 päivästä kesäkuuta 2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä kesäkuuta 2001. Komission puolesta Franz Fischler Komission jäsen (1) EYVL L 179, 14.7.1999, s. 1. (2) EYVL L 328, 23.12.2000, s. 2. (3) EYVL L 115, 25.4.2001, s. 3.